Defibrilatorul din centrul Brașovului, furat din nou / "Mă simt dezamăgit și scârbit"
Defibrilatorul montat în Piața Sfatului din municipiul Brașov a fost furat. Este a doua oară când se întâmplă acest lucru, după ce în august 2023, un alt defibrilator gratuit a dispărut însă acum din Livada Poștei, anunță Biz Brașov.
În Decembrie 2022 Caravana cu Medici a amplasat primele defibrilatoare accesibile 24/7 din Brașov, unul în Piața Sfatului, iar al doilea în Livada Poștei. Ieri noapte( august 2023) cel din Livada Poștei a fost furat. Mă simt dezamăgit și scârbit. Mereu spunem că ne dorim o țară ca afară, vrem lucruri frumoase dar noi aruncăm mucurile de țigară pe jos, ne luăm la bătaie cu salvamarii pe plajă că vrem să intrăm în apă când e pericol de înec și mai nou furăm aparate care pot salva vieți", anunțase atunci dr. Alexandru Covaciu, inițiatorul proiectului "O secundă pentru viață", prin care aceste defibrilatoare au fost donate municipalității.
La scurt timp, polițiștii, cu ajutorul a doi brașoveni, au găsit defibrilatorul furat din Livada Poștei. Hoțul voia să îl vândă cu 100 de euro.
Defibrilatorul extern automatizat este un dispozitiv portabil ce induce restabilirea ritmului normal al inimii prin aplicarea energiei electrice în caz de aritmii ventriculare cu risc înalt de deces, precum tahicardia, flutterul sau, mai ales, fibrilația. Utilizarea acestuia este ușor de înțeles, astfel că, salvarea unei vieți devine realizabilă.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank